cyanic-selkie/wikianc huggingface dataset:
მარგარეტ ავსტრიელი (1480-1530)
სავოიის ჰერცოგინია
მარცხნივ|მინი|დაქვრივებული მარგარეტ ავსტრიელი მარგარეტის უკან დაბრუნებისთანავე მაქსიმილიანმა მისი გათხოვება განიზრახა ახალი ალიანსის შესაქმნელად. 1501 წლის 2 დეკემბერს მარგარეტი სავოიის ჰერცოგ ფილიბერტო II-ს მიათხოვეს. ქორწინება უშვილო იყო და ქორწინებიდან სულ სამ წელიწადში ფილიბერტო გარდაიცვალა. სასოწარკვეთილებაში ჩავარდნილმა მარგარეტმა თვითმკვლელობა სცადა და სასახლის ფანჯრიდან გადახტა, თუმცა მისი გადარჩენა მოახერხეს. მარგარეტს მეუღლე ძალიან უყვარდა და მისი გარდაცვალებაც საშინლად აისახა მასზე. მარგარეტმა ფილიბერტოს გვამს გული ამოაჭრა და მთელი დარჩენილი ცხოვრება თან დაჰქონდა. ამასთან მან დაიფიცა, რომ ამის შემდეგ აღარასდროს დაქორწინდებოდა. იმპერიის სამეფო კარზე კი მას ახალი წოდება "Dame de deuil" (რაც ლათინურად გლოვის დედოფალს ნიშნავს) მიენიჭა.
ესპანური ნიდერლანდების შტატჰალტერი
მას შემდეგ რაც მისი ძმა ფილიპე, 1506 წელს ნაადრევად გარდაიცვალა, ჰერცოგი მისი ვაჟი კარლი გახდა, რომლის რეგენტადაც მარგარეტი დაინიშნა, ვინაიდან ხუანა კასტილიელი ფილიპეს გარდაცვალების გამო ჭკუიდან იყო შეშლილი. საბოლოოდ 1509 წელს ქვემო ქვეყნების დიდებულებმა მარგარეტი თავიანთ შტატჰალტერად აირჩიეს. მარგარეტი ამ წოდებას გარდაცვალებამდე ატარებდა. მან დაამსხვრია შუა საუკუნეების მითი, რომ ქალს დამოუკიდებლად მმართველობა არ შეეძლო. მართალია მანამდეც იყვნენ ქალი მმართველები, მაგალითად ისაბელ კასტილიელი, იადვიგა პოლონელი ან მარია უნგრელი, თუმცა მათთან ერთად ქვეყანას მათი ქმრებიც მართავდნენ, მარგარეტი კი ერთპიროვნული მმართველი გახდა. მარგარეტმა მალევე აქტიური პოლიტიკური მოღვაწეობა დაიწყო. იგი ნიდერლანდებში მამისა და ძმიშვილის ინტერესების გამტარებელი იყო, აგრეთვე ააგო მეხელენის სასახლე, ინგლისთან აწარმოებდა სავაჭრო მოლაპარაკებებს, რომლის დროსაც მან ინგლისელები ფლანდრიული შალით დააინტერესა და კონტრაქტიც გააფორმა, აგრეთვე დიდი როლი ითამაშა 1508 წელს კამბრის ლიგის ჩამოყალიბებაში. 1515 წელს დიდებულთა უმრავლესობის მოთხოვნით მარგარეტს შტატჰალტერის წოდება ჩამოერთვა და მხოლოდ კარლის რეგენტობა დარჩა, თუმცა 1519 წელს მას შემდეგ რაც მაქსიმილიან I გარდაიცვალა და იმპერატორი მისი ძმიშვილი კარლ V გახდა იგი კვლავ შტატჰალტერად დაინიშნა, რაც მის გაარდაცვალებამდე გაგრძელდა. 1529 წელს კამბრის ლიგის ომის დროს მან მოლაპარაკებები აწარმოა თავის აღმზრდელ ლუიზა სავოიელთან, რომელიც ახლა უკვე საფრანგეთის მეფე ფრანსუა I-ის დედა იყო. ლუიზამ და მარგარეტმა მოლაპარაკებები მშვიდობითა და ხელშეკრულებით დაასრულეს, რაც ცნობილია "ქალბატონების მშვიდობის" სახით. მინი|მარგარეტ ავსტრიელის საფლავი მისი მმართველობა ნიდერლანდებში მშვიდობიანობისა და კეთილდღეობის პერიოდი იყო. თუმცა ჩრდილოეთ ნიდერლანდებში სწორედ მის დროს ჩაეყარა საფუძველი პროტესტანტიზმს. 1523 წელს მან პირველი ნიდერლანდელი პროტესტანტები ერთად შეკრიბა და კოცონზე დაწვათ. ამან გარკვეული უკმაყოფილება და არეულობა მოიტანა ხალხში, რამაც პროტესტანტიზმის გავრცელებას შეუწყო ხელი. 1528 წელს ხელი მოეწერა გრონინგენის ხელშეკრულებას, თუმცა პროტესტანტების სასტიკი დევნა კვლავ გრძელდებოდა.
გარდაცვალება
1530 წლის ნოემბერში საძინებელში მყოფმა მარგარეტმა შემთხვევით ფეხი მინისგან დამზადებული დამსხვრეული ჭიქის ნამტვრევებს დააბიჯა, რომლებმაც მას ფეხებზე ღრმა ჭრილობები მიაყენეს. როგორც ჩანს ნამსხვრევები ჭუჭყიანი იყო და მარგარეტს ინფექცია შეეჭრა. სამეფო კარის ექიმებმა მარგარეტს დაუყოვნებლივ ორივე ფეხის ამპუტაცია ურჩიეს. იგი ამ ოპერაციას დასთანხმდა და გარდაცვალებამდე ცოტა ხნით ადრე ორივე ფეხი მოჰკვეთეს. მარგარეტს მართალია ინფექცია აღარ ჰქონდა, თუმცა მისი ჭრილობის დამუშავებისას ექიმებმა ოპიუმის ჭარბი დოზა გამოიყენეს, რამაც იგი 1530 წლის 1 დეკემბერს გარდაცვალებამდე მიიყვანა.
ხელოვნების პატრონაჟი
როგორც საფრანგეთის, ისე ბურგუნდიის სამეფო კარზე, მარგარეტმა შესანიშნავი განათლება მიიღო. მას ძალიან უყვარდა ხელოვნება და მფარველობდა კიდეც მას. მარგარეტს შეეძლო რამდენიმე საკრავზე დაკვრა, მხატვრულად კითხვა და ლექსების პოეტურად წერა. მეხელენში ცხოვრებისას, იგი თავისი დროის უდიდეს ჰუმანისტებს შეხვდა, როგორებიც არიან დესიდერიუს ერასმუსი, ადრიანე უტრეხტელი (შემდგომში პაპი ადრიანე VI) და აგრიპა ნეტესჰაიმელი. აგრიპამ მისი დავალებით რამდენიმე ფემინისტური სახის ნაწარმოები დაწერა, რომელშიც ქალთა სქესის სიძლიერესა და გონებამახვილობაზე იყო საუბარი. მარგარეტს თავის სასახლეში უდიდესი და უმდიდრესი ბიბლიოთეკა ჰქონდა, რომელშიც შედიოდა კათოლიკურ მესებს, ისტორიულ და ეთიკურ ტრაქტატებსა და პოეტურ ნამუშევრებს. იგი ნიდერლანდებში ხელს უწყობდა ხელოვნებისა და ლიტერატურის აღორძინებას, ოღონდ ისე, რომ კათოლიკური რწმენა არ წაებილწათ. იგი კარგი ნამუშევრებისთვის ხშირად დიდად ასაჩუქრებდათ ხელოვანებს. მას ძალიან ხშირი ურთიერთობა ჰქონდა მხატვრებთან, კომპოზიტორებთან, მწერლებთან და პოეტებთან.
მარგარეტი პირველი ადამიანია მსოფლიოში, რომელსაც ახალი სამყაროდან წამოღებული ნივთების კოლექცია ჰქონდა, რომლის შეგროვებაც ჯერ კიდევ სავოიაში დაიწყო. ერნან კორტესს სწორედ მისთვის და მისი დავალებით ჩამოჰქონდა უამრავი ახალი რამ ამერიკიდან. ერთხელ აცტეკთა მეფე მონტესუმა I- მა მარგარეტს პირადადაც გაუგზავნა უძვირფასესი სამკაულები.
წინაპრები
მარგარეტ ავსტრიელის წინაპრები
ლიტერატურა
კატეგორია:დაბადებული 10 იანვარი კატეგორია:დაბადებული 1480 კატეგორია:გარდაცვლილი 1 დეკემბერი კატეგორია:გარდაცვლილი 1530 კატეგორია:ჰაბსბურგები კატეგორია:ნიდერლანდების მონარქები კატეგორია:სავოიის ჰერცოგინიები კატეგორია:ქალი მმართველები კატეგორია:XVI საუკუნის ევროპის მონარქები კატეგორია:ავსტრიის პრინცესები კატეგორია:ასტურიის პრინცესები
მეჯავზია
მეჯავზია (Ducula aenea, ძვ. Carpophaga aenea) — ფრინველი მტრედისებრთა ოჯახისა.
მისი სხეულის სიგრძეა 38–45 სმ, მასა აღწევს 450–545 გრამს. თავი ბრტყელი და გაწელილია. სქესობრივი დიმორფიზმი უმნიშვნელოდაა გამოხატული. დედლებს მამლებთან შედარებით ნაკლებად ინტენსიურად მბზინავი შეფერილობა აქვთ. თავი, კისერი და სხეულის ქვედა ნაწილი ცისფერია ღია რუხიდან ღია რუხ-ვარდისფრამდე. ზურგი და ფრთების მფარავი ბუმბული მწვანეა ბრინჯაოსფერი ბზინვარებით. კუდის ქვედა მხარე მუქი ყავისფერია. ნისკარტი მოვარდისფრო-რუხი.
გავრცელებულია ინდოეთში, ტაილანდში, კამბოჯაში, ლაოსში, ვიეტნამში, მიანმარში, ანდამანის, ნიკობარის და სხვა ინდონეზიისა და ფილიპინების კუნძულებზე, როგორიცაა იავა, ფლორესი, პანტარი, ალორი, სულუს არქიპელაგი, პალავანი, დუმარანი, ბალაბეკი, სულავესი, ენგანო და ტალაუდის კუნძულები. უპირატესობას ანიჭებს მარადმწვანე ტყეებს, ტყის პირებს და მანგროიან ტბებს.
როგორც სხვა ნაყოფიჭამია მტრედების უმრავლესობა, მეჯავზიაც უპირატესად ხეებზე ცხოვრობს. იკვებება სხვადასხვა სახის ნაყოფითა და კენკრით, ისეთი მსხვილითაც კი, როგორიცაა ველური ლეღვი და ჯავზი. ბუდეს მარდად აშენებს, იგი რამდენიმე ტოტისაგან შედგება. მეჯავზიას ტიხტიხი წააგავს ქედნისას. დებს 1 კვერცხს. ინკუბაცია 18 დღე-ღამე გრძელდება. დაახლოებით 20 დღეში ბარტყები ბუდეს ტოვებენ.
სქოლიო
კატეგორია:ნაყოფიჭამია მტრედი
გალილეია
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ვლადიმერ პაპავა
ვლადიმერ პაპავა (დ. 25 მარტი, 1955, თბილისი) — ქართველი ეკონომისტი. ეკონომიკურ მეცნიერებათა დოქტორი (1989), პროფესორი (1995), საქართველოს მეცნიერებათა ეროვნული აკადემიის აკადემიკოსი (2013), საქართველოს ეკონომიკის მინისტრი (1993-2000), თბილისის სახელმწიფო უნივერსიტეტის რექტორი (2013-2016).
ბიოგრაფია
დაამთავრა თბილისის სახელმწიფო უნივერსიტეტის საინჟინრო-ეკონომიკური ფაკულტეტი 1977 წელს. სსრკ-ის მეცნიერებათა აკადემიის ცენტრალური ეკონომიკურ-მათემატიკური ინსტიტუტის ასპირანტურა 1982 წელს.
1990-1996 წლებში თბილისის სახელმწიფო უნივერსიტეტის პროფესორი; 1991-1996 წლებში იყო პაატა გუგუშვილის სახელობის ეკონომიკის ინსტიტუტის დირექტორი; 1993-2000 წლებში საქართველოს ეკონომიკის მინისტრი; 2000-2001 წლებში საქართველოს პრეზიდენტის საპარლამენტო მდივნის მოადგილე. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.
საკანდიდატო დისერტაცია დაიცვა 1982 წელს. სადოქტორო დისერტაცია დაიცვა 1989 წელს თემაზე: „Продуктивность общественного производства и основы её межотраслевого анализа“. მისი შრომები ეძღვნება ეკონომიკური თეორიის, ეკონომიკის მათემატიკური მოდელირების, მაკროეკონომიკის, ეკონომიკის პოსტკომუნისტური ტრანსფორმაციის თეორიისა და საქართველოსა და კავკასიის ეკონომიკის საკითხებს.
ვლადიმერ პაპავა არის 343 სამეცნიერო ნაშრომის — მონოგრაფიების, სახელმძღვანელოებისა და სტატიების ავტორი. აქედან 34 სტატია გამოქვეყნებულია საერთაშორისო იმფაქტფაქტორიან, ხოლო 24 — რუსეთის იმფაქტფაქტორიან ჟურნალში. საზღვარგარეთ (აშშ, შვედეთი, რუსეთი, საბერძნეთი, აზერბაიჯანი) გამოქვეყნებული აქვს 14 მონოგრაფია.
რესურსები ინტერნეტში
კატეგორია:დაბადებული 25 მარტი კატეგორია:დაბადებული 1955 კატეგორია:ქართველი ეკონომისტები კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:თბილისის სახელმწიფო უნივერსიტეტის რექტორები კატეგორია:საქართველოს ეკონომიკის მინისტრები კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები ვლადიმერ
პლატონ დადიანი
მინი|პლატონ დადიანის საფლავის ქვა პლატონ დადიანი (დ. ნოემბერი, 1817 — გ. 18 სექტემბერი, 1838, პეტერბურგი) — ოდიშის მთავრის, ტარიელ დადიანის ძე. ულანის პოლკის ლეიბგვარდიის კორნეტი.
რესურსები ინტერნეტში
კატეგორია:დაბადებული 1817 კატეგორია:გარდაცვლილი 1838 კატეგორია:გარდაცვლილი 18 სექტემბერი პლატონ
სილის კანიონი
მინი|სილის კანიონი სილის კანიონი (გალისიური:Canón do Sil) — სილის მდინარის ხეობა გალისიაში, ესპანეთი. ხეობა წარმოადგენს გალისიის ერთ ერთ ღირსშესანიშნაობას.
რეგიონი როგორც საზოგადოებრივი მნიშვნელობის მქონე გაერთიანებულია ევროპის კავშირის დაცული ლანდშაფტის ქსელ Natura 2000-ში.
სქოლიო
კატეგორია:ესპანეთის გეოგრაფია
ჯემალ სტეფნაძე
ჯემალ სტეფნაძე (დ. 10 აპრილი, 1938, ბრილი, ხაშურის რაიონი — გ. 2004) — ქართველი ისტორიკოსი. ისტორიის მეცნიერებათა დოქტორი, პროფესორი.
1965 წელს დაამთავრა თბილისის სახელმწიფო უნივერსიტეტი. 1977-1982 წლებში მუშაობდა საქართველოს მეცნიერებათა აკადემიის საზოგადოებრივ მეცნიერებათა დარგში სამეცნიერო ინფორმაციის სექტორის ისტორიისა და ხელოვნებათმცოდნეობის განყოფილების გამგედ; ივანე ჯავახიშვილის სახელობის ისტორიისა და ეთნოგრაფიის ინსტიტუტის წამყვან მეცნიერ-მუშაკად.
რესურსები ინტერნეტში
კატეგორია:დაბადებული 10 აპრილი კატეგორია:დაბადებული 1938 კატეგორია:გარდაცვლილი 2004 კატეგორია:ქართველი ისტორიკოსები კატეგორია:ხაშურის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
რაინის ბრაიზახი
ექვემდებარება ფრაიბურგის ადმინისტრაციულ ოლქს. შედის ბრაისგაუ-ზემო შვარცვალდის რაიონის შემადგენლობაში. მოსახლეობა შეადგენს 14 505 ადამიანს (2010 წლის 31 დეკემბრისთვის). ფართობი — 54,58 კმ². ოფიციალური კოდი — 08 3 15 015.
ქალაქი იყოფა 4 საქალაქო რაიონად — ბრაიზახად, გიუნდლინგენად, ნიდერიმსინგენად და ობერიმსინგენად — რომლებიც რაინის ბრაიზახში გაერთიანებამდე 1970-იან წლებში დამოუკიდებელ კომუნებს წარმოადგენდნენ.
სქოლიო
კატეგორია:გერმანიის ქალაქები
სოლომონ ვასერი
სოლომონ პავლეს ძე ვასერი (Вассер Соломон Павлович; დ. 26 აგვისტო, ლვოვი, უკრაინის სსრ) — უკრაინელ-ისრაელელი ბოტანიკოსი და მიკოლოგი.
ბიოლოგიურ მეცნიერებათა დოქტორი, პროფესორი, უკრაინის მეცნიერებათა ეროვნული აკადემიის წევრ-კორესპონდენტი, სხვადასხვა ეროვნული და საერთაშორისო სამეცნიერო საზოგადოებებისა და რამდენიმე საერთაშორისო ჟურნალის დამაარსებელი და სარედაქტორო კოლეგიის წევრი. 40-მდე მონოგრაფიის ავტორი და თანაავტორი, საერთო ჯამში ავტორია 500-მდე პუბლიკაციისა.
ლიტერატურა
კატეგორია:უკრაინელი მიკოლოგები კატეგორია:უკრაინელი ბოტანიკოსები კატეგორია:ბიოლოგიურ მეცნიერებათა დოქტორები კატეგორია:საბჭოთა ბიოლოგები კატეგორია:ისრაელელი მიკოლოგები
ველიკე-ბოლოტო
ველიკე-ბოლოტო (Велике Болото) — სოფელი უკრაინაში. მდებარეობს პოლტავის ოლქის ნოვი-სანჟარის რაიონში. 2013 წელს სოფლის მოსახლეობა 210 კაცს შეადგენდა.
რესურსები ინტერნეტში
კატეგორია:ნოვი-სანჟარის რაიონის სოფლები
იბნ საუდი
მეფე აბდულ-აზიზი (დ. 15 იანვარი, 1876 — გ. 9 ნოემბერი, 1953) (عبد العزيز آل سعود ‘Abd al-‘Azīz Āl Sa‘ūd) — საუდის არაბეთის პირველი მეფე. ის სიცოცხლის მანძილზე ყველაზე ხშირად მოიხსენიებოდა როგორც იბნ საუდი. იბნ საუდი ნიშნავს საუდის ვაჟს, რაც საუდების დინასტიის შთამომავალს აღნიშნავს.
დაწყებული 1902 წელს მისი ოჯახის საგვარეულო ქალაქის ერ-რიადის ალ რაშიდებისგან გამოხსნით მან 1922 წელს სრულად აღადგინა კონტროლი ნეჯდიზე, შემდეგ 1925 წელს დაიპყრო ჰიჯაზიც. საბოლოოდ მან კონტროლი მთელ არაბეთის ნახევარკუნძულზე მოიპოვა 1932 წელს. როგორც მეფე ის ხელმძღვანელობდა 1938 წელს არაბეთში ნავთობის აღმოჩენას და მეორე მსოფლიო ომის დროს მის ფართომასშტაბიან მოპოვებას.
სქოლიო
კატეგორია:დაბადებული 15 იანვარი კატეგორია:დაბადებული 1876 კატეგორია:გარდაცვლილი 9 ნოემბერი კატეგორია:გარდაცვლილი 1953 კატეგორია:საუდის არაბეთის მეფეები კატეგორია:მეორე მსოფლიო ომის პოლიტიკური ლიდერები
აღმოსავლეთი ბენგალი
აღმოსავლეთი ბენგალი(ბენგ. পূর্ববঙ্গ) — ბრიტანეთის ინდოეთისა და პაკისტანის ისტორიული პროვინცია 1947 – 1955 წწ. ბენგალი 1947 წელს გაიყო ორ ნაწილად. დასავლეთი ბენგალი გახდა ინდოეთის ნაწილი, აღმოსავლეთ ბენგალი კი — პაკისტანის. მოგვიანებით, მას აღმოსავლეთ პაკისტანი ეწოდა.
რესურსები ინტერნეტში
კატეგორია:ბანგლადეშის ისტორია კატეგორია:პაკისტანის ისტორია კატეგორია:სახელმწიფოები ინდოეთის ისტორიაში კატეგორია:ცივი ომის პერიოდის ისტორიული სახელმწიფოები
შამბი
შამბი (Շամբ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 375 მეტრზე. 2001 წლის მონაცემებით, მოსახლეობა 443 ადამიანს შეადგენდა.
დენდი დინმონტ ტერიერი
დენდი დინმონტ ტერიერი (Dandie Dinmont Terrier) — ძაღლის ჯიში, რომელიც გამოყვანილია დიდ ბრიტანეთშიში XVII საუკუნეში.
შამბი
რესურსები ინტერნეტში
კატეგორია:სიუნიქის პროვინციის სოფლები
დენდი დინმონტ ტერიერი
პატრონისადმი თანდაყოლილი ყურადღების და ერთგულების გამო ის კარგი მოდარაჯეა. დენდი დინმონტს ძალიან უყვარს ინტენსიური ფიზიკური ვარჯიში, თუმცა შეუძლია დაკმაყოფილდეს ბინაში, ან პატარა ბაღში თამაშით. გრძელი ზურგი და მოკლე ფეხები ამ ძაღლებში ძრდის მალთშორისი დისკების დაავადებებისადმი მიდრეკილებას. დენდი დინმონტიკარგად ეგუება სიცხეს და სიცივეს, აქვს დაკუნთული კისერი. მსხვილ, მრგვალ, მუქ-ყავისფერ თვალებს სუფთა და მეტყველი გამოხედვა ახასიათებს.
რესურსები ინტერნეტში
კატეგორია:ტერიერები კატეგორია:ბრიტანული წარმოშობის ძაღლის ჯიშები
ალმალი (ბაშკირეთი)
ალმალი (Алмалы; Алмалы) — სოფელი რუსეთში, ბაშკირეთში, იშიმბაის რაიონში. მიეკუთვნება პეტროვის სოფსაბჭოს. რაიონულ ცენტრ იშიმბაიდან განლაგებულია 45 კილომეტრში, ხოლო უახლოეს რკინიგზის სადგურ სტერლითამაქიდან 43 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 73 ადამიანი.
სქოლიო
კატეგორია:იშიმბაის რაიონის სოფლები
ბიძინა დანგაძე
ბიძინა დანგაძე (დ. 27 მარტი, 1951, სოფ. ქვილიშორი, წყალტუბოს რიონი — გ. 13 ივლისი, 2007) — ქართველი გეოლოგი, პოლიტიკოსი.
1977 წელს დაამთავრა საქართველოს ტექნიკური უნივერსიტეტის სამთო ფაკულტეტი. 1977 წლიდან მუშაობდა შავი მეტალურგიის როსტოვის სამმართველოს თბილისის გამშვებ-გამმართველი უბნის ინჟინერად, 1987 წლიდან — ლილოს ხილბოსტნეულის კომბინატის ოპერატორად. ეწეოდა პარტიულ-საზოგადოებრივ საქმიანობას. 1990-1991 წლებში იყო საქართველოს რესპუბლიკის უზენაესი საბჭოს წევრი: პარტიული სიით, საარჩევნო ბლოკი „მრგვალი მაგიდა – თავისუფალი საქართველო“, წმინდა ილია მართლის საზოგადოება, უზენაესი საბჭოს პრეზიდიუმის წევრი, სამანდატო და ეთიკის კომისიის თავმჯდომარე. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე(1991 წლის 9 აპრილი).
რესურსები ინტერნეტში
კატეგორია:დაბადებული 27 მარტი კატეგორია:დაბადებული 1951 კატეგორია:გარდაცვლილი  13 ივლისი კატეგორია:გარდაცვლილი 2007 კატეგორია:საქართველოს რესპუბლიკის I მოწვევის უზენაესი საბჭოს წევრები
მძევლები (ფილმი)
სქოლიო
კატეგორია:2017 წლის ქართული ფილმები კატეგორია:ქართულენოვანი ფილმები კატეგორია:რუსულენოვანი ფილმები
Macrolepiota mastoidea
Macrolepiota mastoidea — წეროსწვივას გვარის სოკო ფირფიტოსანთა ოჯახისა, რომლის გავრცელების არეალი მოიცავს ევროპას, აზიას, ჩრდილოთ და სამხრეთ ამერიკას, ავსტრალიასა და ჩრდილოეთ აფრიკას.
კარგი ხარისხის საჭმელი სოკოა. იზრდება ნიადაგზე, ველობებზე, ტყისპირებში, საძოვრებზე და სხვა ღია ბალახიან ტერიტორიებზე, ზაფხულიდან შემოდგომამდე. იგი მეტად წააგავს მისივე გვარის წარმომადგენლებს — თეთრ წეროსწვივასა და წეროსწვივას.
სამეცნიერო სინონიმები:
აღწერა
ქუდის — დიამეტრი 7-12 სმ, თხელხორციანი, დასაწყისში ზარისებრია, შემდგომში ფართოკონუსისებური, ნახევრადგაშლილი, ქოლგისებრამდე. ცენტრში დიდი ზომის, მკვეთრად გამოხატული ბორცვაკით. კიდეები თხელი, შეკეცილი, მოგვიანებით ხშირად ტალღისებური. ფერი — თეთრი, ცენტრში უფრო მუქია, ასაკთან ერთად ზედაპირი იბზარება და წარმოიქმნება ღია ყავისფერო ქერცლები.
რბილობი — მკვრივი, თეთრი, გაჭრისას ფერს არ იცვლის. სასიამოვნო სუნითა და თხილის რბილი გემოთი.
ფეხის სიგრძე — 7-16 სმ, სისქე — 1,5 სმ-მდე, ძალზედ მოხდენილია, ძირში ოდნავ გასქელებული. ზოგჯერ ოდნავ მოხრილი. ზედაპირი ყავისფერ-თეთრი, დაფარულია წვრილი მოყვითალო ან მოყავისფრო ქერცლებით.
ჰიმენოფორი — ფირფიტებიანი, ფირფიტები თავისუფალი, თეთრი, შემდგომში კრემისფერი, ხშირი, მეტად რბილი, თანაბარი კიდეებით.
სოკოს საბურველი: ფეხზე საყელო თავდაპირველად მაღალზეა განლაგებული, ზემოთ მოთეთროა, ქვემოთ — ღია ყავისფერი, ოდნავ ფოჩიანი, განიერი, ფეხის მიმართ მოძრავი, ვოლვის გარეშე.
სპორების მტვერი — თეთრი. სპორები — უფერული, გლუვი ელიფსისებრი, 12-16×8-9,5 მკმ, პსევდოამილოიდური, მეტაქრომატული. ფირფიტების ტრამა სწორი. ბაზიდიუმი — გურზისებრი, ოთხსპორიანი, 35-40×8-10 მკმ, სტერიგმების სიგრძე — 3,5-4 მკმ. ჰეილოცისტიდები — ბოთლისებრი ან თითისტარისებრი, თხელკედლიანი, უფერული, 30-40×12-15 მკმ.
კვებითი ღირებულება
კარგი ხარისხის საჭმელ სოკოდ ითვლება. ფასობს ისევე როგორც მისი გვარის წარმომადგენელი წეროსწვივა. იხმარება ახალი, დაკონსერვებული და გამშრალი.
ეკოლოგია და გავრცელება
საპროტროფია. იზრდება ნიადაგზე, ველობებზე, ტყისპირებში, საძოვრებზე და სხვა ღია ბალახიან ტერიტორიებზე, ხშირად მუხიან, წიფლიან და ფიჭვიან ტყეებში, ერთეულებად ან ჯგუფებად.
სეზონი: — ზაფხულიდან შემოდგომამდე.
სქოლიო
კატეგორია:საჭმელი სოკოები კატეგორია:წეროსწვივა
ლილია
ლილია, იგივე, წყლის ლილია, იგივე ნიმფეა (ლათ. Nymphaeáceae) — ყვავილოვან მცენარეთა ოჯახი. მოითვლიან მის 70-მდე სახეობას.
აღწერილობა
მრავალწლოვანი, იშვიათად ერთწლოვანი წყალმცენარე, წყალქვეშ ძლიერ განვითარებული ფესვურებით. ფესვები პირდაპირ მდინარის კალაპოტში ან ნებისმიერ მდგარ წყალში უვითარდება.
ფოთლები დიდი, მთლიანი, განვითარებულია გრძელ მსხვილ ღეროებზე. წყალქვეშა ფოთლები უფრო თხელი და ნაზია, წყალზედა ფოთლები უფრო მსხვილი და შედარებით უხეში. ზედაპირზე ფოთლები უფრო ნათელი და პრიალაა, წყალქვეშ - უფრო მუქი და დაბინდული. ხშირად ფოთლები მბხვილია, იზრდება 2 მ. დიამეტრამდე.
ყვავილები სწორი, ერთ ღეროზე მდგომარე, ხშირად მსხვილი თავებით. ფოთლები ჩვეულებრივ ბევრი აქვს. მათ შორის, თავისუფალი და რაოდენობრივად მუდმივცვალებადი. ნაყოფი ხშირად მრავალთესლიანი, წყალქვეშა ან მცურავი.
გავრცელების არეალი
ამ ოჯახის მცენარეები გავრცელებულია თითქმის ყველგან, უდაბნოებისა და მაღალმთიანი რეგიონების გარდა.
გალერეა
კატეგორია:მცენარეები კატეგორია:წყალმცენარეები
შიშკერტი
შიშკერტი (Շիշկերտ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 820 მეტრზე. 2001 წლის მონაცემებით, მოსახლეობა 342 ადამიანს შეადგენდა.
რესურსები ინტერნეტში
კატეგორია:სიუნიქის პროვინციის სოფლები
მარი დე გიზი
ადრეული ცხოვრება (1515-1537)
მინი|302x302პქ|მარია დე გიზის გერბი|მარცხნივ მარი დე გიზი დაიბადა 1515 წლის 22 ნოებმერს ლოთარინგიის საჰერცოგოში. მან განათლება საფრანგეთის სამეფო კარზე მიიღო და ახლო ურთიერთობა ჰქონდა პრინცესებთან. 1533 წელს დაესწრო თვით ანრი დე ვალუასა და ეკატერინე მედიჩის გრანდიოზულ ქორწილს. 1534 წელს მშობლებმა მარი ჰერცოგ ლუი II-ს მიათხოვეს. ცნობილია, რომ მარიას მეუღლე შეუყვარდა და მას გულითად მეგობრადაც იხსენიებდა. 1537 წელს ლუი ეპიდემიას ემპსხვერპლა, რის გამოც მარი მეორედ უნდა გათხოვილიყო. მარი დე გიზს ხელი ერთდროულად ორმა მეფემ ჰენრი VIII-მ (ინგლისის მეფე) და ჯეიმზ V-მ (შოტლანდიის მეფე) შესთავაზა, ორივე მონარქს მეუღლე ახლად გარდაცვლილიყო და ისინიც ახალ საცოლეს ეძებდნენ. ასევე ჩვენამდე მოღწეულია წერილი რომლითაც ჯეიმზ V მარის ხელს სთხოვს და აცნობს შოტლანდიაში მიმდინარე მდგომარეობას:"მადამ, ჯერ მხოლოდ ოცდაშვიდი წლისა ვარ და ცხოვრება ისე მიმძიმს, როგორც მძიმე გვირგვინის ტარება... ადრე დაობლებული პატივმოყვარე დიდებულთა ტყვეობაში მოვექეცი. კარგა ხანს დუგლასთა ძლიერი გვარის ტყვე ვიყავი. მას შემდეგ მძულს ის გვარიცა და მისი გახსენებაც უსიამოვნო მოგონებას აღმიძრავს. არჩიბალდი, ენგასის გრაფი ,მისი ძმა ჯორჯი და ყველა მათი დევნილი ნათესავი ჩვენს წინააღმდეგ ამხედრებენ ინგლისის მეფეს. მთელს სახელმწიფოში არ მოიძებნება ისეთი დიდებული მათ რომ არ მოესყიდოთ ოქროთი და უსინდისო დაპირებებით. სულ მუდამ საფრთხის შიშში ვართ. არც ისა მჯერა, ოდესმე ჩემი ნება-სურვილი და სამართლიანი კანონები აღსრულდეს. ეს ძლიერ მაშინებს, მადამ და თქვენგან მოველი მხარდაჭერასა და რჩევას. უსახსროდ, საფრანგეთის მეფის ან ჩემი მდიდარი ეკლესიის მცირე მოწყალებით ვეცდები, გავამშვენიერო და განვაახლო ციხე-კოშკები, ავაგო გემები. მაგრამ ჩემი ბარონები მეფეში, ვისაც სურს ნამდვილი მეფე იყოს, საძულველ მეტოქეს ხედავენ, თუმცა სასოებას მანიჭებს საფრანგეთის მეფის მეგობრობა და მისი ჯარების მხარდაჭერა, ჩემი ხალხის ერთგულება, მაგრამ ვაი თუ ვერ ვძლიო ბარონებს. ვერა სიძნელე ვერ შემაკრთობდა, ჩემი ქვეყნისათვის სამართლიანობისა და მშვიდობისკენ გზა რომ გამეკაფა.ვფიქრობ, მიზანს მივაღწევდი, ჩემს დიდებულებს მოკავშირე რომ არ ჰყოლოდა. ინგლისის მეფე გამუდმებით შუღლს თესავს ჩვენს შორის. ხოლო მის მიერ ჩემს სახელმწიფოში დანერგილმა ერესმა მოიცვა ყველა წოდება, სამღვდელოებიდან დაწყყებული მდაბიოებამდე. ერთადერთი ძალა რომელსაც მე და ჩემი წინაპარნი ოდითგანვე ვეყრდნობოდით, იყო მოქალაქენი და წმინდა კათოლიკური ეკლესია. ახლა ვეკითხები ჩემს თავს: კიდევ დიდ ხანს იქნებიან ისინი ჩვენი დასაყრდენნი?. და გთოვთ მადამ გამომყვეთ ცოლად რათა დავიცვა ჩემი ქვეყანა და გაძლიერდეს ჩემი კავშირი რომთან და საფრანგეთთან, თქვენ ხომ საფრანგეთში უძლიერესი საგვარეულოს წარმომადგენელი ხართ. ამიტომ გთხოვთ გამომყევით ცოლად და ერთად გავაძლიეროთ შოტლანდია და დავამარცხოთ თავს გასული დიდებულები“. ამ წერილმა და იმ ფაქტმა, რომ ჰენრი VIII-ს საკუთარი ცოლი სიკვდილით ჰყავდა დასჯილი, მარი დე გიზი აიძულა ცოლად ჯეიმზს გაჰყოლოდა.
დედოფლობა შოტლანდიაში (1538-1542)
მინი|299x299პქ|მარია დე გიზი და მისი მეუღლე, ჯეიმზ V 1538 წელს მარი დე გიზი ჩავიდა შოტლანდიაში, სადაც 18 მაისს მარია დე გიზი და ჯეიმზ V სტიუარტი დააქორწინეს, ეს ორივესათვის მეორე ქორწინება იყო. ამავე დღეს მარი შოტლანდიის დედოფლად აკურთხეს. 1540 წლის 22 მაისს მარიმ ვაჟი გააჩინა, რომელსაც ჯეიმზი დაარქვეს და ტახტის მემკვიდრედ აკურთხეს. 1541 წლის 12 აპრილს დედოფალმა მეორე ვაჟი გააჩინა რომელსაც რობერტი დაარქვეს, ვინაიდან რობერტი ძალიან სუსტი იყო და თვლიდნენ, რომ დიდ ხანს ვერ გასტანდა იმავე დღეს მონათლეს. ამ მოვლენებიდან მალევე ორივე ბავშვს განუკურნებელი სენი შეეყარათ და 1541 წლის 21 აპრილს ორივე ბავშვი გარდაიცვალა. ამ პერიოდში ურთიერთობები საშინლად გამწვავდა მეზობელ ინგლისთან,ამიტომაც 1541 წლის სექტემბერში ინგლისის მეფის წინადადებით ორგანიზება გაუკეთდა შოტლანდიისა და ინგლისის მეფეების შეხვედრას იორკში, თუმცა ჯეიმზს ტყვეობის შეეშინდა და შეხვედრაზე არ ჩავიდა. ამ ფაქტით განრისხებულმა ჰენრი VIII-მ უზარმაზარი არმია დაძრა შოტლანდიისაკენ.ჯეიმზ V-მ შეკრიბა შოტლანდიის ლაშქარი, თუმცა შოტლანდიის წარჩინებულთა უმრავლესობამ, რომლებიც უკმაყოფილო იყვნენ ქვეყნის შიდა პოლიტიკით, უარი განაცხადა მასში მონაწილეობაში. განრისხებულმა მეფემ ჰანტლის გრაფი მოხსნა სარდლის თანამდებობიდან და 20 000-იანი არმიით დაიძრა ინგლისის საზღვრებისკენ. 1542 წლის 24 ნოემბერს შოტლანდიელთა მცირე რაზმი მეფის ფავორიტის ოლივერ სინკლერის მეთაურობით დამარცხდა სოლუე-მოსესთან ბრძოლაში. შოტლანდიელთა დანაკარგი უმნიშვნელო იყო, თუმცა მარცხმა გამოიწვია ჯარისკაცების მხრიდან მასობრივი დეზერტირობა და რამდენიმე ბარონის ინგლისის მხარეზე გადასვლა. იმედგაცრუებული და ყველასგან მიტოვებული მეფე დაბრუნდა თავის ფოლკლენდის სასახლეში. ყველაზე უარესი კი ისაა რომ მეფე სასიკვდილოდ იყო დაჭრილი. ამ საშინელი სტრესის გამო ორსულად მყოფ მარი დე გიზს ნაადრევი მშობიარობა დაეწყო და 1542 წლის 8 დეკემბერს დედოფალმა გოგონა გააჩინა, რომელსაც მარიამ სტიუარტი დაარქვეს. ამავე წლის 14 დეკემბერს მეფე ჯეიმზი გარდაიცვალა. იქიდან გამომდინარე, რომ ამ პერიოდისათვის ტახტის რეალური მემკვიდრე არავინ იყო, ტახტზე ჩვილი მარიამი დასვეს.
რესურსები ინტერნეტში
კატეგორია:დაბადებული 22 ნოემბერი კატეგორია:დაბადებული 1515 კატეგორია:გარდაცვლილი 11 ივნისი კატეგორია:გარდაცვლილი 1560 კატეგორია:სტიუარტები კატეგორია:შოტლანდიის დედოფლები კატეგორია:ქალი რეგენტები კატეგორია:დედა დედოფლები კატეგორია:ედემით გარდაცვლილები
მადლენა ვალუა
ადრეული ცხოვრება
მადლენა დაიბადა 1520 წლის 10 აგვისტოს სენ ჟერმენ-ან-ლაეს სასახლეში. მამამისი იყო საფრანგეთის მეფე ფრანსუა I, ხოლო დედა, საფრანგეთის დედოფალი კლაუდია დე ვალუა. 1527 წელს მადლენას დედა გარდაიცვალა, ვინაიდან იგი ძალიან სუსტი ბავშვი იყო. მადლენის აღზრდა მამიდამ, ნავარის დედოფალმა მარგარეტმა იკისრა. 1530 წელს მადლენის მამამ ცოლად იქორწინა პორტუგალიის მეფის ქვრივ ელეონორა ჰაბსბურგთან, რომელიც ლამაზი, განათლებული და კეთილი ქალი იყო.
მადლენას დაბადებიდან ფილტვების პრობლემები ჰქონდა, ამიტომ ელეონორამ მშობლიური ავსტრიის მთიანეთში გაგზავნა სამკურნალოდ, საიდანაც იგი სრულიად ჯანმრთელი დაბრუნდა. 1533 წელს დაესწრო მისი ძმის ანრის ქორწინებას მდიდარ ფლორენციელ ქალ ეკატერინე მედიჩიზე.
ქორწინება და დედოფლობა შოტლანდიაში
მინი|ჯეიმზ V სტიუარტი, მადლენის მეუღლე|255x255პქ|მარცხნივ 1536 წლის 28 თებერვალს მოულოდნელად გარდაიცვალა მადლენის უფროსი ძმა ფრანსუა, რომელიც საფრანგეთის დოფინი იყო. ითვლება, რომ იგი მოწამლა რძალმა ეკატერინე მედიჩიმ, ვინაიდან მოწამლული წყალიმ რომელიც ფრანსუას ჩოგბურთის თამაშიშას მიაწოდეს, მიაწოდა იტალიელმა გრაფმა, რომელიც ეკატერინეს მოკავშირე იყო, და ფრანსუას სიკვდილით ყველაზე მეტად თავად ეკატერინე იხეირებდა, ვინაიდან მისი მეუღლე ანრი დოფინი გახდებოდა. ამავე წელს ფრანსუა I-მა გადაწყვიტა მადგლენას გათხოვება. თავდაპირველად იგეგმებოდა მადლენის მითხოვება ესპანეთის ინფანტ ფილიპეზე, მაგრამ შემდეგ გადაიფიქრა და გადაწყვიტა მადლენის შოტლანდიის მეფისათვის მითხოვება და ამით ფრანკო-შოტლანდიური ალიანსის გამყარება. მალე შოტლანდიის მეფე ჯეიმზ V სტიუარტი საფრანგეთში ჩავიდა და მადლენის ხელი ოფიციალურად ითხოვა. მალევე დაიწყეს საქორწინო სამზადისი და 1537 წლის 1 იანვარს მადლენასა და ჯეიმზს პარიზის ღვთისმშობლის ტაძარში ჯვარი დასწერეს. ქორწინების პირველი თვეები საფრანგეთში გაატარეს და 1537 წლის მაისში შოტლანდიაში ჩავიდნენ და მოაწყვეს მადლენის შოტლანდიის დედოფლად კორონაცია. თუმცა მადლენისთვის დამღუპველი იყო შოტლანდიაში ცხოვრება. ვინაიდან ფილტვების პრობლემები ჰქონდა, შოტლანდიის ნისლიანმა კლიმატმა კი გამოიწვია ის, რომ მას კორონაციიდან რამდენიმე კვირაში ძველი დაავადებები კვლავ შემოუბრუნდა. მაისის ბოლოსთვის დაერთო ციებ-ცხელება და ხველაც.
მინი|მადლენა დე ვალუას გერბი
გარდაცვალება
საბოლოოდ ექიმებმა დაადგინეს, რომ მადლენს ტუბერკულოზი ჰქონდა. იმ ეპოქაში ტუბერკულოზი არ იკურნებოდა და მადლენას სულ რამდენიმე კვირა ან თვე ჰქონდა დარჩენილი. მისი მდგომარეობა ყოველდღიურად უარესდებოდა, რასაც ხელს უწყობდა შოტლანდიის მკაცრი და ნესტიანი კლიმატი. 1537 წლის ივნისი მადლენმა საწოლში გაატარა, ექიმებით გარშემორტყმულმა. 1537 წლის 7 ივლისს იგი გარდაიცვალა. მადლენას არ ჰყოლია შვილები, რის გამოც ჯეიმზმა მეორედ იქორწინა. გარდაცვალებისას მადლენა სულ 17 წლისა იყო. იგი გარდაიცვალა ჰოლირუდის სასახლეში, შოტლანდიის სამეფოს დედაქალაქ ედინბურგში და ამავე სასახლის ბაღშია დაკრძალული.
წინაპრები
მადლენა ვალუას წინაპრები
რესურსები ინტერნეტში
კატეგორია:დაბადებული 1520 კატეგორია:გარდაცვლილი 1537 კატეგორია:სტიუარტები კატეგორია:შოტლანდიის დედოფლები კატეგორია:ვალუები კატეგორია:დაბადებული 10 აგვისტო კატეგორია:გარდაცვლილი 7 ივლისი კატეგორია:საფრანგეთის პრინცესები კატეგორია:ტუბერკულოზით გარდაცვლილები
გოვერნადორ-ვალადარისი
გოვერნადორ-ვალადარისი (Governador Valadares) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 170 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გოვერნადორ-ვალადარისის შემადგენლობაში.
2010 წლის მონაცემებით, მოსახლეობა 263 689 ადამიანს შეადგენდა, მოსახლეობის სიმჭიდროვე 112 58 კმ²-ზე. ფართობი 2 342 319 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ფილიპსბურგი
ფილიპსბურგი (Philippsburg) — ქალაქი გერმანიაში, ბადენ-ვიურტემბერგის მიწაზე.
ქალაქის ისტორია
1632 წლამდე ქალაქს ეწოდებოდა უდენჰაიმი (Udenheim). 1371—1803 წლებში წარმოადგენდა შპეიერის სამთავრო-საეპისკოპოსოს დედაქალაქს.
სქოლიო
კატეგორია:გერმანიის ქალაქები
ველიკიი-ბაირაკი
ველიკიი-ბაირაკი (Великий Байрак) — სოფელი უკრაინაში. მდებარეობს პოლტავის ოლქის მირჰოროდის რაიონში. 2013 წელს სოფლის მოსახლეობა 485 კაცს შეადგენდა.
რესურსები ინტერნეტში
კატეგორია:მირჰოროდის რაიონის სოფლები
სზნაკი
სზნაკი (Սզնակ) — სოფელი სომხეთში, სიუნიქის პროვინციაში. მდებარეობს ზღვის დონიდან 760 მეტრზე. 2001 წლის მონაცემებით, მოსახლეობა 152 ადამიანს შეადგენდა.
რესურსები ინტერნეტში
კატეგორია:სიუნიქის პროვინციის სოფლები
ფრანკ-იოახიმ გროსმანი
ფრანკ-იოახიმ გროსმანი (Frank-Joachim Grossmann; დ. 7 ივნისი, 1958, იენა) — გერმანელი მხატვარი და გრაფიკოსი.
განათლება გრაფიკული დიზაინის განხრით მიიღო 1978-1983 წლებში ქალაქ მანჰაიმის ხელოვნების უნივერსიტეტში ხოლო 1995-1998 წლებში კარლსრუეს ხელოვნების აკადემიაში.
2002-2012 წლებში გროსმანი გახლდათ პროფესორი ტიპოგრაფიკის და კომპიუტერული გრაფიკის განხრით შვებიშ ჰალის უნივერსიტეტში. ამჟამად ის ასწავლის ვორმსის უნივერსიტეტში. 2002 წელს გროსმანი იყო მოწვეული პროფესორი ბალტიმორში მერილენდის კოლეჯში, ხოლო 2007 წელს ასევე მოწვეული პროფესორი თბილისის სამხატვრო აკადემიაში.
ფრანკ-იოახიმ გროსმანი ცხოვრობს და მოღვაწეობს ქალაქ შპაიერში.
რესურსები ინტერნეტში
კატეგორია:გერმანელი მხატვრები კატეგორია:სახვითი ხელოვნება
მატიას კასე
მატიას კასე (დ. 19 თებერვალი, 1997) — ბელგიელი ძიუდოისტი. ასპარეზობს -81კგ წონით კატეგორიაში. 2019 წელს მოიპოვა ვერცხლის მედალი მსოფლიო ჩემპიონატზე. ამავე წელს მოიგო ევროპული თამაშები. 2020 წელს მოიპოვა ბრინჯაოს მედალი ევროპის ჩემპიონატზე, ხოლო 2021 წლის ევროპის ჩემპიონატის ფინალში დამარცხდა ვედათ ალბაირაქთან.
ანიკეევსკი (იშიმბაის რაიონი)
ანიკეევსკი (Аникеевский; Аникеевский) — სოფელი რუსეთში, ბაშკირეთში, იშიმბაის რაიონში. მიეკუთვნება ბაიგუზინის სოფსაბჭოს. რაიონულ ცენტრ იშიმბაიდან განლაგებულია 23 კილომეტრში, ხოლო უახლოეს რკინიგზის სადგურ სალავათიდან 40 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 12 ადამიანი. მოსახლეობის უმრავლესობას რუსები და ბელარუსები შეადგენენ.
ჯუტი
250px|მინი|ჯუტი ჯუტი (ლათ. Córchorus) — ბუჩქოვანი, ნახევრად ბუჩქოვანი და ბალბისებრთა ოჯახის კულტურების გვარი, რომლისაგაც შესაძლებელია  ბოჭკოს წარმოება. ეს გვარი 77 სახეობას მოიცავს.
არსებობს დაახლოებით 80 სახეობა. იზრდება აზიის, აფრიკის, ამერიკისა და ავსტრალიის ტროპიკებში. აშენებენ ერთწლიან მცირენაყოფიან ჯუთს და გრძელნაყოფიან ჯუთს. მშრალი ღეროს ბოჭკოების 20-25% გამოიყენება ტექნიკურ წარმოებაში, შეფუთვაში, ავეჯის ქსოვილების წარმოებაში, ხალიჩებში.
ბოჭკოვანი მცენარეები ფართოდ გამოიყენება ტექსტილის ინდუსტრიაში.
რესურსები ინტერნეტში
კატეგორია:ბალბისებრნი კატეგორია:სართავი კულტურები
ზურაბ კინწურაშვილი
ზურაბ კინწურაშვილი (დ. 19 თებერვალი, 2002, ბათუმი) — ქართველი სპორტსმენი (ტაეკვანდო), ჭაბუკებს შორის საერთაშორისო ტურნირის გამარჯვებული (2015, გერმანია, 37 კგ), ჭაბუკებს შორის საერთაშორისო ტურნირის გამარჯვებული (2017, ლატვია, 45 კგ).
რესურსები ინტერნეტში
კატეგორია:დაბადებული 19 თებერვალი კატეგორია:დაბადებული 2002 კატეგორია:ბათუმში დაბადებულები
ლუქსემბურგის კულტურა
მინი|[[კლაუს სიტო, ოქროს ქალბატონი. პირველ მსოფლიო ომში დაღუპული ლუქსემბურგელი მოხალისეების მემორიალი.]] ლუქსემბურგის კულტურა — აღნიშნავს ლუქსემბურგის კულტურულ ცხოვრებას და ტრადიციებს. მოქალაქეების უმეტესობა საუბრობს სამ ენაზე: ტრადიციულ გერმანიკულ ლუქსემბურგულზე, გერმანულზე და ფრანგულზე. ლუქსემბურგს აქვს მდიდარი კულტურული ისტორია, განსაკუთრებით: მუსიკაში, მხატვრობაში და ფოტოგრაფიაში. აქვს ბევრი: თეატრი, საკონცერტო დარბაზი, მუზეუმი და გალერეა.
აზერბაიჯანის შრომის კოდექსი
აზერბაიჯანის რესპუბლიკის შრომის კოდექსი (Azərbaycan Respublikasinin Əmək Məcəlləsi) — რატიფიცირებულია 1999 წლის 1 თებერვალს აზერბაიჯანის რესპუბლიკის # 618-IQ კანონით. ეს აქტი ძალაში შევიდა 1999 წლის 1 ივლისს. აზერბაიჯანის რესპუბლიკის შრომის კოდექსის დამახასიათებელი თვისება არის კოლექტიური წესით დასაქმების ხელშეკრულების (კონტრაქტი) გაფორმება.
ლუქსემბურგის კულტურა
მუზეუმები
მსხვილი მუზეუმებია:
რესურსები ინტერნეტში
კატეგორია:ლუქსემბურგი
აზერბაიჯანის შრომის კოდექსი
აზერბაიჯანის რესპუბლიკის კონსტიტუციის 35-ე მუხლის თანახმად, შრომა პირადი და საზოგადოებრივი კეთილდღეობის საფუძველია. თითოეულ მოქალაქეს უფლება აქვს თავისუფლად აირჩიოს თავისი საქმიანობა, პროფესია და სამუშაო ადგილი, რომელიც ეფუძნება მუშაობის უნარს.
შინაარსი
აზერბაიჯანის რესპუბლიკის შრომის კოდექსი მოიცავს:
აზერბაიჯანის რესპუბლიკის შრომის კოდექსი შედგება ამჟამად არსებული კოდექსისაგან; აზერბაიჯანის რესპუბლიკის კანონებისაგან, რომლებიც ეხება მოცემულ საკითხებს; ნორმატიული და სამართლებრივი აქტებისაგან; აზერბაიჯანის რესპუბლიკის მიერ დადებული საერთაშორისო ხელშეკრულებებისაგან.
აზერბაიჯანის შრომის კოდექსი არეგულირებს შრომით ურთიერთობებს, რომლებიც წარმოიქმნება თანამშრომლებსა და დამსაქმებლებს შორის; ადგენს მინიმალურ წესებს, რომლებიც უზრუნველყოფენ ინდივიდების შრომის უფლებებს.
პრინციპები
ეს კოდექსი ვრცელდება ყველა საწარმოზე და კომპანიაზე, რომელიც მდებარეობს ქვეყნის ტერიტორიაზე. ეს კოდექსი ვრცელდება იმ თანამშრომლებზე, რომლებიც ასრულებენ შრომით ფუნქციებს საკუთარ სახლში, დამსაქმებლის ნედლეულის გამოყენებით.
ეს კოდექსი არ ვრცელდება:
ცვლილებები
2014 წელს ცვლილებები შევიდა „დასაქმების კანონში“.
2017 წელს აზერბაიჯანის შრომის კოდექსში მორიგი ცვლილებები შევიდა. ცვლილების თანახმად, შრომის ხელშეკრულების შეწყვეტისას დამსაქმებელმა უნდა გაითვალისწინოს შრომის სტაჟი. ასევე, ხელშეკრულება შეიძლება გაფორმებული იქნეს განუსაზღვრელი ვადით ან 5 წლით.
სქოლიო
კატეგორია:შრომითი უფლებები კატეგორია:შრომითი კოდექსები კატეგორია:აზერბაიჯანის კოდექსები კატეგორია:აზერბაიჯანის პოლიტიკა
არმან იპოლიტ ლუი ფიზო
არმან იპოლიტ ლუი ფიზო (Armand Hippolyte Fizeau; დ. 23 სექტემბერი, 1819, პარიზი — გ. 18 სექტემბერი, 1896,პარიზი) — XIX საუკუნის ფრანგი ფიზიკოსი. პარიზის მეცნიერებათა აკადემიის წევრი.
ბიოგრაფია
XIX საუკუნის ფრანგი ფიზიკოსი, საფრანგეთისა და ინგლისის მეცნიერებათა აკადემიის წევრი იპოლიტ ფიზო დაიბადა პარიზში 1819 წლის 23 სექტემბერს სამედიცინო ფაკულტეტის პროფესორის ოჯახში. ფიზიკურად სუსტ ფიზოს მშობლები სამედიცინო კარიერისთვის ამზადებდნენ, მაგრამ მალე მიხვდნენ, რომ უმაღლეს სასწავლებელში მეცადინეობა დიდ ფიზიკურ შრომას მოითხოვდა, რასაც მათი შვილი ვერ შეძლებდა, ამიტომ ჭაბუკ იპოლიტს თავისი გემოვნებითა და ინტერესებით სწავლის უფლება მისცეს. ავადმყოფობის მიუხედავად, ფიზოს შრომა შეუყვარდა. იგი ისმენდა დ. არაგოს ლექციებს ასტრონომიაში, ვ. რენიოს ლექციებს — ოპტიკაში, სწავლობდა ლითოგრაფიას და ამით არა მარტო გაიღრმავა თავისი ცოდნა არამედ საკუთარი თავი სამეცნიერო-კვლევის მუშაობასაც მიაჩვია. 19 წლის ფიზო დაინტერესდა დაგეროტიპიით — ფოტოგრაფიის პირველი სახით და თავისი წვლილი შეიტანა მის განვითარებაში. შემოიღო ქლოროვანი ოქროსა და ვერცხლის ფენის ბრომირება. ფიზომ პირველმა დაამუშავა ხერხი, რომლის საშუალებითაც შესაძლებელი გახდა მბრწყინავი გამოსახულების მიღება მცირე ექსპოზიციის დროსაც კი. დაგეროტიპიის საკითხებზე მუშაობის დროს ფიზო დაუახლოვდა ფრანგ ფიზიკოსს ლეონ ფუკოს და არაგოს ხელმძღვანელობით ერთობლივი მუშაობა დაიწყეს ექსპერიმენტულ ფიზიკაში.
იპოლიტ ფიზოს აღმოჩენები
1846-1847 წლებში პარიზში ფიზომ და ბერლინში კ.კნობლაუხმა ერთმანეთისაგან დამოუკიდებლად აღმოაჩინეს სითბური სხივების დიფრაქცია. მათ შენიშნეს,რომ სითბოს გამტარი მყარი სხეულის ჩრდილში ტემპერატურამ აიწია, ჩრდილის ნააპირზე კი დაიწია. ქრომატულ პოლარიზაციაზე თხელი ფირფიტების საშუალებით დაკვირვების დროს ფიზომ და ფუკომ აღმოაჩინეს სითბოს ინტენსიურობისთვის ისეთივე განაწილება, როგორც სინათლის ინტენსიურობისთვის. ამ ცდების საფუძველზე 1947 წლის დამლევს ფიზომ გამოთვალა ინფრაწითლი სხივის ტალღის სიგრძე და მზის სპექტრის ინფრაწითელ ნაწილში აღმოაჩინა ფრაუნჰოფერის ხაზები.
იპოლიტ ფიზოს ცდები
შემდეგი ცდებით ფიზომ დაადგინა, რომ ბრტყელპარალელური და მოძრავი მინის ფირფიტაში სინათლის სხივის გატარებით მიღებული პოლარიზაციის სიბრტყის ბრუნვა დამოკიდებული იყო დედამიწის ბრუნვაზე. მთელი ექსპერიმენტების განმავლობაში ფიზოს თანსდევდა სინათლის სიჩქარის გაზომვის იდეა. ხუთი წლის დაძაბული შრომის შედეგად ფიზომარაგოს მეთოდით გაზომა სინათლის სიჩქარე ჰაერში და მიიღო 298500 კმ/წმ. ფიზომ გაზომა ის დრო, რომელიც დასჭირდა სინათლის სხივს მონმარტსა (პარიზი) და მისი გარეუბნის ქალაქ სიურენს შორის მანძილის აქით-აქეთ გავლას. მან ანალოგიური ცდები ჩაატარა სხვა გამჭვირვალე გარემოშიც და ამ გზით გარემოს გავლენა სინათლის სიჩქარეზე. ეს იყო სინათლის სიჩქარის პირველი ექსპერიმენტული გაზომვა დედამიწის ზედაპირზე.
1848 წელს ფიზომ გაზომა ელექტროდენის სიჩქარე სხვადასხვა გამტარებში, სხვადასხვა კვეთის პირობებში და დაასკვნა, რომ ასეთ გამტარებში დენის სიჩქარე სხვადასხვაა. ფიზომ და ფუკომ 1846 წელს დაამზადეს იმდროისათვის უაღრესად ზუსტი თერმომეტრი. ამ თერმომეტრის საშუალებით მათ დაამტკიცეს, რომ სითბური და სინათლის ენერგიების მაქსიმუმი და მინიმუმი ერთმანეთს თანხვდება. მათ პირველებმა გამოსცეს მზის პრიზმულ სპექტრში სითბური ენერგიის განაწილების მრუდი. ყველა ზემოჩამოთვლილ ცდებს ფიზო საკუთარ ხარჯზე ასრულებდა. 1865-1867 წლებში ფიზოპარიზის პოლიტექნიკური სკოლის პროფესორია. იპოლიტ ფიზო გარდაიცვალა 1896 წლის 18 სექტემბერს პარიზში.
სქოლიო
კატეგორია:ფრანგი ფიზიკოსები
ჰესენ-დარმშტადტის ლანდსაგრაფო
მინი|მარჯვნივ|200პქ|ჰესენ-კასელი და ჰესენ-დარმშტადტი [[1793 წელს]] ჰესენ-დარმშტადტის ლანდსაგრაფო (Landgrafschaft Hessen-Darmstadt) — გერმანული სამთავრო საღვთო რომის იმპერიის შემადგენლობაში. არსებობდა 1567 წლიდან 1806 წლამდე (იმპერიის დაცემამდე). მისი დედაქალაქი იყო დარმშტადტი.
რესურსები ინტერნეტში
კატეგორია:საღვთო რომის იმპერიის სახელმწიფოები
ველიკიი-კობელიაჩოკი
ველიკიი-კობელიაჩოკი (Великий Кобелячок) — სოფელი უკრაინაში. მდებარეობს პოლტავის ოლქის ნოვი-სანჟარის რაიონში. 2013 წელს სოფლის მოსახლეობა 659 კაცს შეადგენდა.
რესურსები ინტერნეტში
კატეგორია:ნოვი-სანჟარის რაიონის სოფლები
არპად გენცი
არპად გენცი (Göncz Árpád, დ. 10 თებერვალი, 1922, ბუდაპეშტი — გ. 6 ოქტომბერი, 2015, ბუდაპეშტი) — უნგრელი პოლიტიკური და სახელმწიფო მოღვაწე, ლიტერატორი, დრამატურგი
1988 წელს შეუერთდა თავისუფალი დემოკრატების ალიანსს. 1990 წელს არჩეულ იქნა პარლამენტში. ამავე წლის მაის-აგვისტოში პარლამენტის სპიკერია, ხოლო 1990 წლის 4 აგვისტოს აირჩიეს უნგრეთის პრეზიდენტად. თანამდებობაზე დარჩა 2000 წლის 4 აგვისტომდე.
დაოჯახებულია, ჰყავს 4 შვილი. მისი ქალიშვილი კინგა გენცი 2006-2009 წლებში იყო უნგრეთის საგარეო საქმეთა მინისტრი.
გარდაიცვალა 2015 წლის 6 ოქტომბერს 93 წლის ასაკში.
სქოლიო
კატეგორია:უნგრეთის პრეზიდენტები კატეგორია:დაბადებული 10 თებერვალი კატეგორია:დაბადებული 1922 კატეგორია:გარდაცვლილი 6 ოქტომბერი კატეგორია:გარდაცვლილი 2015
Leptomyrmex
Leptomyrmex — მომცრო ჭიანჭველათა გვარი Dolichoderinae-ს ქვეოჯახიდან. მისი წარმომადგენლები, თავიანთი თხელი კიდურების გამო ცნობილები არიან, როგორც „spider ants“ (ჭიანჭველა-ობობები).
გავრცელება
გავრცელების არეალია ავსტრალია, ახალი გვინეა, ახალი კალედონია.
სისტემატიკა
ცნობილია 20 სახეობაზე მეტი.
სახეობები
არსებობს 20 სახეობაზე მეტი, რომლებიც დაყოფილები არიან დიდ („macro“) და მცირე („micro“) ქვეჯგუფებად.
გვარის შიდა ფილოგენეტიკური ურთიერთობის სქემა, რომელიც დამყარებულია მოლეკულურ-გენეტიკურ გამოკვლევების საფუძვლებზე ნაჩვენებია სქემაზე (Lucky, 2011) :
სქოლიო
კატეგორია:Dolichoderinae
თხკუტი
თხკუტი (Թխկուտ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 200 მეტრზე. 2001 წლის მონაცემებით, მოსახლეობა 49 ადამიანს შეადგენდა.
რესურსები ინტერნეტში
კატეგორია:სიუნიქის პროვინციის სოფლები
ტექნოლოგიათა ჯამი (კრებული)
ტექნოლოგიათა ჯამი (იგივე ტექნოლოგიათა სუმა, ლათ. Summa Technologiae) — პოლონელი მწერლის, სამეცნიერო-ფანტასტის და ფუტუროლოგი ესეისტის სტანისლავ ლემის 1963-1967 წლის ფილოსოფიურ-ფუტუროლოგიურ ესეთა კრებული. სახელი ეწოდა ალუზიით თომას აქვინელის ,,თეოლოგიათა ჯამის" (ლათ. Summa Theologiæ) და ალბერტ დიდის ,,თეოლოგიათა ჯამის" ნაშრომებზე. ერთ-ერთი ყველაზე უფრო ფუნდამენტური თხზულება კაცობრიობის მომავალსა და ცივილიზაციის განვითარებაზე ოდესმე არსებულ ნაშრომთაგან.
პრობლემატიკა
ცნობილი ფუტუროლოგიურ-ფილოსოფიური ესე ასახავს ცივილიზაციის დინამიკის და განვითარების ბიოლოგიურ, კიბერნეტიკულ, კოსმოგონიურ, სოციალურ, კულტურულ წახნაგებს და განიხილავს მათ ორი ტიპის ევოლუციის - ბიო და ტექნოევოლუციების ჭრილში; ასკვნის რა რომ პრინციპში ბუნება მათემატიკურად სრულყოფილი არაა, ის შეზღუდულია თავის გამოვლინებებში უთვალავი სახესხვაობის მიუხედავად და ჩვენ შეგვიძლია თვისობრივად გადავასწროთ მას. საინტერესოა თავად ავტორის პოზიცია მის ნაწარმოებზე, რომელიც შესავალ სიტყვაშივე იხსნება:
არსებითად წიგნში აღძრული საკითხები ეხება სამეცნიერო-ტექნიკურ, მორალურ-ეთიკურ და ფილოსოფიურ-ონტოლოგიურ საკითხებს და პრობლემებს, რომლებიც სავარაუდოდ დაიბადებიან ჩვენი ცივილიზაციის შემდგომი პროგრესის პროცესში. (ავტორის სიტყვებით ,,ჯერ აუყვავებელი ვარდების ეკალთა კვლევა.") ცივილიზაციის, რომელიც ჰიპერშორეულ მომავალში იფუნქციონირებს სრულიად თავისუფლად და დამოუკიდებლად ტექნოლოგიური თუ მატერიალური შეზღუდულობისგან.
წიგნში განხილული ფუნდამენტური საკითხები გვაოცებს თავიანთი გრანდიოზულობით. მასში დასმული პრობლემატიკა ერთდროულად საოცრად შორს დგას რეალობისგან და არამცთუ საუკუნეებს, არამედ ათასწლეულებს გადასწვდება. ამავდროს კი ის ჩვენი თანადროული ცხოვრებაა. მიუხედავად იმისა. რომ წიგნზე მუშაობისას ლემმა დაუშვა რამდენიმე უზუსტობა მათემატიკის, ბიოლოგიის, სოციოლოგიის და ცოდნის სხვა დარგებში, ,,ტექნოლოგიათა ჯამი" მიუხედავად მისი ნახევარსაუკუნოვანი ასაკისა არამცთუ არ მოძველდა, არამედ პირიქით - XXI საუკუნის გარიჟრაჟზე თანამედროვე სამეცნიერო-ტექნიკური განვითარების ფონზე ახალი სიცოცხლე შეიძინა. ვირტუალური რეალობა, ნანოტექნოლოგიები, ხელოვნური ინტელექტი, ტექნოლოგიური სინგულარობა - საკითხები რაც შორეულ 60-იან წლებში სუპერფანტასტიკურად მოჩანდა, დღეს უკვე თანამედროვე სამეცნიერო კვლევების ყოველდღიური ნაწილია.
შინაარსი
წიგნი წარმოდგენილია რვა თავად:
დილემები - შესავალი ,,წინასწარმეტყველებადი მომავლის" პრობლემატიკის საკითხებში.
ორი ევოლუცია - ტექნოსოციალური და ბიოევოლუცია.
კოსმოსური ცივილიზაციები - ტექნოლოგიური ცივილიზაციები და გონიერი სიცოცხლე კოსმოსსა და დედამიწაზე.
ინტელექტრონიკა - კიბერნეტიკა, ინფორმაციული ტექნოლოგიები, საზოგადოების კიბერნეტიკული მართვა, რელიგიურ-მეტაფიზიკური ინფორმაცია, ხელოვნური ინტელექტი, ,,მნიშვნელობის" მნიშვნელობა.
პროლეგომენია ყოვლადძლიერებისკენ - ყველაფრის კონსტრუირება, შესაძლებლობადობა და განხორციელებადობა, (იმიტოლოგია და ფანტომატიკა).
ფანტომოლოგია - ვირტუალური რეალობა, ვირტუალიზებული ცივილიზაცია, ვირტუალიზებული საზოგადოება, ცერებრომატიკა, ტელეტაქსია, ფანტომატიკა და ფანტოპლიკაცია, ,,პიროვნების" გამრავლება.
სამყაროთა შექმნა - მეცნიერების განვითარება და ცოდნის ზრდა, ინფორმაციის ,,მოყვანა-გამოზრდა," შესაძლებლობადობა და განხორციელებადობა, ენის კონსტრუირება, ,,იმქვეყნიური სამყაროს" და უნივერსუმის კონსტრუირება.
პასკვილი ევოლუციაზე - სამყაროს პრინციპული არასრულყოფილება, ადამიანის რეკონსტრუქციის შესაძლებლობები.
რუსულენოვანი თარგმანის დასკვნაში, რომელიც სპეციალურად ყოფილი საბჭოთა კავშირის სივრცისთვის დაიწერა, ლემი ამატებს სპეციალურ მონაკვეთს, სადაც განხილულია აგრეთვე ადამიანთა საზოგადოების კონსტრუირების საკითხები.
გავლენა
გამოქვეყნებისთანავე, ნაშრომი იქცა აკადემიურ ფუნდამენტურ მასალად ფუტუროლოგიაში და დაიწყო მისი თარგმნა ევროპის დიდ ენებზე. ჯერჯერობით სამწუხაროდ არ არის თარგმნილი ქართულ ენაზე. აღსანიშნავია რომ სწორედ წიგნში, ვირტუალურ რეალობაზე მსჯელობისას გამოჩნდა ასეთი რეალობის ამსახველი სისტემა - მატრიცა და მისი მობინადრე, ვინმე მისტერ სმითიც კი. სწორედ ლემის ამ იდეით ისარგებლეს და გადაამუშავეს ცნობილმა რეჟისორებმა, ძმებმა ვაჩოვსკებმა; დაუდეს რა საფუძვლად საყოველთაოდ ცნობილ ფანტასტიკურ ტრილოგიას ,,მატრიცა"-ს.
კატეგორია:სტანისლავ ლემის რომანები კატეგორია:სამეცნიერო ფანტასტიკა
კოსოვოს ეროვნული ბალეტი
მინი|[[კოსოვო|კოსოვოს საბალეტო დასი]] კოსოვოს ეროვნული ბალეტი (ალბ. Baleti Kombëtar i Kosovës) — კოსოვოს საბალეტო კოლექტივი, ჩამოყალიბდა 1972 წელს. აღსანიშნავია მისი ორი თაობა: პირველში შედიან კოლექტივის დამფუძნებლები, რომლებიც დასთან ერთად გამოდიოდნენ მის იძულებით დაშლამდე. მეორე თაობა (რომელსაც ახალს უწოდებენ) მოცეკვავეთა ჯგუფია, რომლის წევრებიც სწავლობდნენ აჰმეთ ბრაჰიმაჯის ხელმძღვანელობით და აღადგინეს ბალეტი იუგოსლავიის ომების შემდეგ.
პირველი თაობა
კოსოვოს ეროვნული ბალეტის პირველი თაობის ბალეტის მოცეკვავეები სწავლობდნენ სკოპიეს საშუალო საბალეტო სკოლაში ტატიანა პეტკოვსკას ხელმძღვანელობით. საბალეტო სკოლის დამთავრების შემდეგ, 25 მოცეკვავე დაბრუნდა პრიშტინაში, სადაც კოსოვოს ეროვნული თეატრის შემადგენლობაში ოფიციალურად ჩამოაყალიბეს   კოსოვოს პირველი საბალეტო დასი, რომელმაც გასტროლები მოაწყო იუგოსლავიის მთელ ტერიტორიაზე, გამოვიდა ლუბლიანას საბალეტო ბიენალეზე და დუბროვნიკის საზაფხულო თამაშებზე. დასი იძულებით დაიშალა 1991 წელს კოსოვოში მიმდინარე ძალადობისა და იუგოსლავიის ომების დროს ეთნიკური წმენდის საფრთხის გამო.
მეორე თაობა
2001 წელს, იუგოსლავიის ომების დასრულებისთანავე, აჰმეთ ბრაჰიმაჯიმ გადაწყვიტა აღედგინა საბალეტო კოლექტივი. თავისი გეგმის განხორციელების ფარგლებში, მან დააარსა უმაღლესი საბალეტო სკოლა პრენკ იაკოვასთან, საშუალო მუსიკალურ სკოლათან თანამშრომლობით და დაიწყო ახალგაზრდების მიღება. ამ სკოლის პირველი კურსდამთავრებულები, (2006 წლის გამოშვება) ახლა კოსოვოს ეროვნული ბალეტის დასის ბირთვს წარმოადგენენ და ცნობილები არიან, როგორც მეორე ან ახალი თაობა.
დასი აქტიურად თანამშრომლობს ალბანელ ქორეოგრაფთან გერგემ პრევაზთან. დადგა ქორეოგრაფის  ოთხი  თანამედროვე  საცეკვაო პიესა: "გადასასვლელი II“ (ალბ. Tranzicioni II), „არ მესმის გონგის ხმა“  (ალბ. S'po dëgjohet gong), «კონტრასტი» (ალბ. Kontrast) და  «პერფორმანსი» (ალბ. Performance). კოლექტივი ასევე მუშაობს ელტონ ცეფასთან კლასიკურ საბალეტო სპექტაკლებზე. მისი ხელმძღვანელობით დასი ასრულებდა ნაწყვეტებს „დონ კიხოტიდან“, „კორსარიდან“, „გედების ტბიდან“ და „ჟიზელიდან“.წარმატებული თანამშრომლობის ისტორიამ ბულგარელ პრიმა-ბალერინა სილვია ტომოვასთან საფუძველი ჩაუყარა სრულფასოვანი კლასიკური ბალეტების, მათ შორის პეტრე ჩაიკოვსკის "მძინარე მზეთუნახავის" დადგმას.
სქოლიო
კატეგორია:ბალეტი კატეგორია:კოსოვოს კულტურა კატეგორია:საბალეტო კომპანიები კატეგორია:საცეკვაო კომპანიები
იტამბაკური
იტამბაკური (Itambacuri) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გოვერნადორ-ვალადარისის შემადგენლობაში.
2010 წლის მონაცემებით, მოსახლეობა 22 809 ადამიანს შეადგენდა, მოსახლეობის სიმჭიდროვე 16.07 კმ²-ზე. ფართობი 1 419 209 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
აპტიკოვო
აპტიკოვო (Аптиково; Аптик) — სოფელი რუსეთში, ბაშკირეთში, იშიმბაის რაიონში. მიეკუთვნება ურმან-ბიშკადაკის სოფსაბჭოს. რაიონულ ცენტრ იშიმბაიდან განლაგებულია 23 კილომეტრში, ხოლო უახლოეს რკინიგზის სადგურ სტერლითამაქიდან 50 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 243 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:იშიმბაის რაიონის სოფლები
კუპრიტი
მინი|ბუნებრივი კუპრიტი კუპრიტი — სპილენძის წითელი მადანი, ჟანგეულების კლასის მინერალი; ქიმიური შედგენილობა Cu2O. კრისტალდება კუბურ სინგონიაში. კრისტალები ოქტაედრული, დოდეკაედრული, იშვიათად ნემსისებრი აქვს. ქმნის დრუზებს, მკვრივ მიწისებრ და მარცვლოვან აგრეგატებს. ფერი წითელი, ელვარება ალმასისებრი. სიმაგრე მინერალოგიური სკალით 3,5-4; სიმკვრივე 5850-6200 კგ/მ³. გვხვდება სპილენძის საბადოების დაჟანგვის ზონაში, სადაც წარმოიქმნება სპილენძის პირველადი სულფიდების ხარჯზე.
ლიტერატურა
კატეგორია:მინერალები
ბორის კურაკინი
მინი|პრინცი ბორის ივანოვიჩ კურაკინი [[1676-1727]] ბორის კურაკინი (Борис Иванович Куракин; დ. 30 ივლისი, 1676, მოსკოვი — გ. 28 ოქტომბერი, 1727, პარიზი) — რუსეთის სახელმწიფო მოღვაწე, პეტრე I-ის ერთ-ერთი თანამებრძოლი. ბავშვობიდანვე ჩაირიცხა პეტრეს თანამოაზრეთა წრეში და მას შემდეგ მონაწილეობდა მეფის ყველა სამხედრო ღონისძიებაში (აზოვის ლაშქრობები, პოლტავის ბრძოლა). ფართოდ განათლებული კურაკინი დიპლომატიურ სარბიელზე დაწინაურდა — მონაწილეობდა უტრეხტის კონგრესის მუშაობაში (1711-1713), თან ახლდა პეტრე I-ს პარიზში და სხვა. 1711 წლიდან ჰააგაში ელჩის წოდებით იყო, ფაქტობრივად კი ასრულებდა რუსეთის კანცლერის მოვალეობას საზღვარგარეთ. 1724-1727 წლებში,იყო ელჩად პარიზში. კურაკინს დარჩა დიდი ლიტერატურული მემკვიდრეობა.
ლიტერატურა
კატეგორია:რუსი პოლიტიკოსები კატეგორია:დაბადებული 30 ივლისი კატეგორია:დაბადებული 1676 კატეგორია:გარდაცვლილი 28 ოქტომბერი კატეგორია:გარდაცვლილი 1727